गणतन्त्र दिवस भारत गणराज्य का एक राष्ट्रीय पर्व है जो प्रति वर्ष 26 जनवरी को मनाया जाता है। इस वर्ष 2025 में भारत का 76वां गणतंत्र दिवस मनाया जा रहा है। इंडोनेशियन राष्ट्रपति प्रभावों सुवियंतो 2025 के मुख्य अतिथि हैं।  

एक स्वतन्त्र गणराज्य बनने और देश में कानून का राज स्थापित करने के लिए 26 नवम्बर 1949 को भारतीय संविधान सभा द्वारा इसे अपनाया गया और 26 जनवरी 1950 को लागू किया गया था। इसे लागू करने के  26 जनवरी की तिथि को इसलिए चुना गया था क्योंकि 1930 में इसी दिन भारतीय राष्ट्रीय कांग्रेस ने भारत को पूर्ण स्वराज घोषित किया था।

इस दिन हर भारतीय अपने देश के लिए प्राण देने वाले अमर सपूतों को श्रद्धांजलि अर्पित करते हैं। गणतंत्र दिवस की पूर्व संध्या पर राष्ट्रपति राष्ट्र के नाम संदेश देते हैं। स्कूलों, कॉलेजों  आदि मे कई कार्यक्रम आयोजित किए जाते हैं। भारत गणराज्य के राष्ट्रपति  दिल्ली के कर्तव्य पथ पर भारतीय ध्वज फहराते हैं। राजधानी दिल्ली में बहुत सारे आकर्षक और मनमोहक कार्यक्रम आयोजित किए जाते हैं। दिल्ली को अच्छी तरह सजाया जाता है कर्त्तव्यपथ पर बड़ी धूम-धाम से परेड निकलती है जिसमें विभिन्न प्रदेशों और सरकारी विभागों की झांकियाँ होतीं हैं।  देश के कोने कोने से लोग दिल्ली मे 26 जनवरी की परेड देखने आते हैं। भारतीय सेना अस्त्र-शस्त्रों का प्रदर्शन होता है। 26 जनवरी के दिन धूम-धाम से राष्ट्रपति की सवारी निकाली जाती है तथा बहुत से मनमोहक कार्यक्रम आयोजित किये जाते हैं।

देश के हर कोने मे जगह जगह  ध्वजवन्दन होता है और कई तरह के कार्यक्रम आयोजित किए जाते हैं। विश्व भर में फैले हुए भारतीय मूल के लोग तथा भारत के दूतावास भी गणतंत्र दिवस को हर्षोल्लास के साथ मनातें हैं। भारत के हर कोने कोने में मनाया जाता है , और देश के प्रति एक नई उमंग देखने को मिलती है ।

गणतंत्र दिवस मनाने का उद्देश्य

गणतंत्र दिवस मनाने का मुख्य उद्देश्य यह है कि 26 जनवरी 1950 को पूरे 2 साल 11 महीने और 18 दिन लगा कर बनाया गया संविधान लागू किया गया था और हमारे देश भारत को पूर्ण गणतंत्र घोषित किया गया।

 इतिहास 
गणतंत्र दिवस भारत का इतिहास

सन् 1929 के दिसंबर में लाहौर में भारतीय राष्ट्रीय कांग्रेस का अधिवेशन पंडित जवाहरलाल नेहरू की अध्यक्षता में हुआ जिसमें प्रस्ताव पारित कर इस बात की घोषणा की गई कि यदि अंग्रेज सरकार 26 जनवरी 1930 तक भारत को स्वायत्तयोपनिवेश (डोमीनियन) का पद प्रदान  नहीं करेगी, जिसके तहत भारत ब्रिटिश साम्राज्य में ही स्वशासित एकाई बन जाने उस दिन भारत की पूर्ण स्वतंत्रता के निश्चय की घोषणा की और अपना सक्रिय आंदोलन आरंभ किया। उस दिन से 1947 में स्वतंत्रता प्राप्त होने तक 26 जनवरी  स्वतंत्रता दिवस के रूप में मनाया जाता रहा। इसके पश्चात स्वतंत्रता प्राप्ति के वास्तविक दिन 15 अगस्त को भारत के स्वतंत्रता दिवस के रूप में स्वीकार किया गया। भारत के स्वतंत्र हो जाने के बाद संविधान सभा की घोषणा हुई और इसने अपना कार्य 9 दिसम्बर 1946 से आरंभ कर दिया। संविधान सभा के सदस्य भारत के राज्यों की सभाओं के निर्वाचित सदस्यों के द्वारा चुने गए थे। डॉ० भीमराव अम्बेडकर, जवाहरलाल नेहरू, डॉ राजेन्द्र प्रसाद, सरदार वल्लभ भाई पटेल, मौलाना अबुल कलाम आजाद आदि इस सभा के प्रमुख सदस्य थे। संविधान निर्माण में कुल 22 समितीयाँ थी जिसमें प्रारूप समिति (ड्राफ्टींग कमेटी) सबसे प्रमुख एवं महत्त्वपूर्ण समिति थी और इस समिति का कार्य संपूर्ण संविधान लिखना या निर्माण करना था। प्रारूप समिति के अध्यक्ष विधिवेत्ता डॉ० भीमराव आंबेडकर थे। प्रारूप समिति ने और उसमें विशेष रूप से डॉ. आंबेडकर जी ने 2 वर्ष, 11 माह, 18 दिन में भारतीय संविधान का निर्माण किया और संविधान सभा के अध्यक्ष डॉ. राजेन्द्र प्रसाद को 26 नवम्बर 1949 को भारत का संविधान सुपूर्द किया, इसलिए 26 नवंबर दिवस को भारत में संविधान दिवस के रूप में प्रति वर्ष मनाया जाता है। संविधान सभा ने संविधान निर्माण के समय कुल 114 दिन बैठक की। इसकी बैठकों में प्रेस और जनता को भाग लेने की स्वतन्त्रता थी। अनेक सुधारों और बदलावों के बाद सभा के 284 सदस्यों ने 24 जनवरी 1950 को संविधान की दो हस्तलिखित कॉपियों पर हस्ताक्षर किये। इसके दो दिन बाद संविधान 26 जनवरी को यह देश भर में लागू हो गया। 26 जनवरी का महत्व बनाए रखने के लिए इसी दिन संविधान निर्मात्री सभा (कांस्टीट्यूएंट असेंबली) द्वारा स्वीकृत संविधान में भारत के गणतंत्र स्वरूप को मान्यता प्रदान की गई।  जैसा कि आप सभी जानते है कि 15  1947 को अपना देश हजारों देशभक्तों के बलिदान के बाद अंग्रेजों की दासता (अंग्रेजों  के शासन) से मुक्त हुआ था। इसके बाद 26 जनवरी 1950 को अपने देश में भारतीय साशन और कानून व्यवस्था लागू हुई।
 गणतंत्र दिवस समारोह 

राजपथ पर प्रथम गणतंत्र समारोह में सम्मलित होने (घोड़े की बग्घी में) जाते देश प्रथम राष्ट्रपति राजेन्द्र प्रसाद।
अग्नि-२ मिसाइल का वर्ष २००४ की परेड में प्रदर्शन
26 जनवरी को गणतंत्र दिवस समारोह पर भारत के राष्ट्रपति द्वारा भारतीय राष्ट्र ध्वज को फहराया जाता हैं और इसके बाद सामूहिक रूप में खड़े होकर राष्ट्रगान गाया जाता है। फिर राष्ट्रीय ध्वज तिरंगा को सलामी दी जाती है। गणतंत्र दिवस को पूरे देश में विशेष रूप से भारत की राजधानी दिल्ली में बहुत उत्साह के साथ मनाया जाता है। इस अवसर के महत्व को चिह्नित करने के लिए हर साल राजपथ पर एक भव्य परेड इंडिया गेट से राष्ट्रपति भवन (राष्ट्रपति के निवास) तक राजधानी नई दिल्ली में आयोजित की जाती है। इस भव्य परेड में भारतीय सेना के विभिन्न रेजिमेंट, वायुसेना, नौसेना आदि सभी भाग लेते हैं। इस समारोह में भाग लेने के लिए देश के सभी हिस्सों से राष्ट्रीय कडेट कोर व विभिन्न विद्यालयों से बच्चे आते हैं, समारोह में भाग लेना एक सम्मान की बात होती है। परेड प्रारंभ करते हुए प्रधानमंत्री राजपथ के एक छोर पर इंडिया गेट पर स्थित अमर जवान ज्योति (सैनिकों के लिए एक स्मारक) पर पुष्प माला अर्पित करते हैं। इसके बाद शहीद सैनिकों की स्मृति में दो मिनट मौन रखा जाता है। यह देश की संप्रभुता की रक्षा के लिए लड़े युद्ध व स्वतंत्रता आंदोलन में देश के लिए बलिदान देने वाले शहीदों के बलिदान का एक स्मारक है। इसके बाद प्रधानमंत्री, अन्य व्यक्तियों के साथ राजपथ पर स्थित मंच तक आते हैं, राष्ट्रपति बाद में अवसर के मुख्य अतिथि के साथ आते हैं।

परेड में विभिन्न राज्यों की प्रदर्शनी भी होती हैं, प्रदर्शनी में हर राज्य के लोगों की विशेषता, उनके लोक गीत व कला का दृश्यचित्र प्रस्तुत किया जाता है। हर प्रदर्शिनी भारत की विविधता व सांस्कृतिक समृद्धि प्रदर्शित करती है। परेड और जुलूस राष्ट्रीय टेलीविजन पर प्रसारित होता है और देश के हर कोने में करोड़ों दर्शकों के द्वारा देखा जाता है।
2014 में, भारत के 72वें गणतंत्र दिवस के अवसर पर, महाराष्ट्र सरकार के प्रोटोकॉल विभाग ने पहली बार मुंबई के मरीन ड्राईव पर परेड आयोजित की, जैसी हर वर्ष नई दिल्ली में राजपथ में होती है।

 गणतंत्र दिवस परेड के मुख्य अतिथि 

भारतीय गणतंत्र दिवस के मुख्य अतिथियों की सूची:
वर्षपद और मुख्य अतिथि का नामसम्बंधित देश2024राष्ट्रपति - इमैनुएल मैक्रोंफ्रांस2023 राष्ट्रपति - अब्देल फत्ताह अल सीसीमिस्र2022 -- कोई मुख्य अतिथि नहीं  --2021 कोई मुख्य अतिथि नहीं2020राष्ट्रपति, जेयर बोल्सोनारो ब्राजील2019राष्ट्रपति, सिरिल रामाफोसा दक्षिण अफ्रीका 2018सभी दस आसियान देशों के प्रमुख                ब्रुनेई, कंबोडिया, इंडोनेशिया, लाओस, मलेशिया, म्यांमार, फिलीपींस, सिंगापुर, थाइलैंड और वियतनाम2017क्राउन प्रिंस, मोहम्मद बिन जायद अल नाहयानअबु धाबी2016राष्ट्रपति, फ्रांस्वा ओलांद,               राष्ट्रपति, मैत्रीपाल सिरिसेनफ्राँस ,  श्रीलंका2015राष्ट्रपति, बराक ओबामायूएसए2014प्रधानमंत्री, शिंजो अबेजापान2013राजा, जिग्मे खेसर नामग्याल वांग्चुकभूटान2012प्रधानमंत्री, यिंगलक चिनावाटथाईलैंड2011राष्ट्रपति, सुसीलो बाम्बांग युद्धोयोनोइंडोनेशिया2010राष्ट्रपति, ली म्यूंग बककोरिया गणराज्य2009राष्ट्रपति, नूर्सुल्तान नाज़र्बायवकज़ाकिस्तान2008राष्ट्रपति, निकोलस सरकोजीफ्रांस2007राष्ट्रपति, व्लादिमीर पुतिनरुस2006राजा, शाह अब्दुल्लासउदी अरब
सऊदी अरब के राजा2005राजा, जिग्मे सिंगये वांगचुकभूटान2004राष्ट्पति, लुइज़ इंसियो लूला दा सिल्वाब्राजील2003राष्ट्पति, मोहम्मद ख़ातमीइरान2002राष्ट्पति, कसम उतेममॉरीशस2001राष्ट्पति, अब्देलाज़िज बुटेफ्लिकाअलजीरीया2000राष्ट्पति, ऑल्यूसगुन ओबसांजोनाइजीरिया1999राजा बीरेंद्र बीर बिक्रम शाह देवनेपाल1998राष्ट्रपति, ज़्याक शिराकफ्रांस1997प्रधानमंत्री, बसदेव पाण्डेत्रिनीनाद और टोबैगो1996राष्ट्रपति, लुइज़ इंसियो लूला दा सिल्वाब्राजील1995राष्ट्रपति, नेल्सन मंडेलादक्षिण अफ्रिका1994प्रधानमंत्री, गोह चोक टोंगसिंगापुर1993प्रधानमंत्री, जॉन मेजरयूके1992राष्ट्रपति, मेरियो सोरेसपुर्तगाल1991राष्ट्रपति, मॉमून अब्दुल गय्यूममालदीव1990प्रधानमंत्री, अनिरुद्ध जगन्नाथमॉरीशस1989नगुय वं लनंवियतनाम1988राष्ट्रपति, जूनिअस रिचर्ड जयवर्धनेश्रीलंका1987राष्ट्रपति, एलन गार्सिया     ,        राष्ट्रपति ,रॉबर्ट मुगाबेपेरु  ,               जिम्बाब्वे1986प्रधानमंत्री, एँड्रियास पपनड्रीयुग्रीस1985राष्ट्रपति, राउल अल्फोंसिनअर्जेन्टीना1984राजा जिग्मे सिंगये वांगचुक   ,   इंडोनेशियाई सेना के चीफ ऑफ स्टाफ , जनरल रुदिनीभूटान ,  इंडोनेशिया1983राष्ट्रपति, सेहु शगारीनाइजीरिया1982राजा, जॉन कार्लोस प्रथमस्पेन1981राष्ट्रपति, जोस लोपेज़ पोर्टिलोमेक्सिको1980राष्ट्रपति, वैलेरी गिसकर्ड डी 'ईस्टांगफ्रांस1979प्रधानमंत्री, मैल्कम फ्रेजरऑस्ट्रेलिया1978राष्ट्रपति, पैट्रिक हिलरीऑयरलौंड1977प्रथम सचिव, एडवर्ड गिरेकपौलैण्ड1976प्रधानमंत्री, ज़्याक शिराकफ्रांस1975राष्ट्रपति, केनेथ कौंडाजांबिया1974राष्ट्रपति, जोसिप ब्रौज टीटोयूगोस्लावियाप्रधानमंत्री, सिरिमावो बन्दरानाइकश्रीलंका1973राष्ट्रपति, कर्नल जॉसेफ़ मोबूतोजैरे1972प्रधानमंत्री, शिवसागर रामगुलाममॉरीशस1971राष्ट्रपति, जुलियस नीयरेरेतंजानिया19701969प्रधानमंत्री, टॉड झिवकोवबुल्गारिया1968प्रधानमंत्री, अलेक्सी कोसिजिनसोवियत यूनियनराष्ट्रपति, जोसिप ब्रोज टीटोयूगोस्लाविया196719661965खाद्य एवं कृषि मंत्री, राना अब्दुल हामिदपाकिस्तान19641963राजा, नोरोडोम सिहानोककंबोडिया19621961रानी, एलिज़ाबेथ द्वितीययूके1960राष्ट्रपति, क्लिमेंट वोरोशिलोवसोवियत संघ19591958मार्शल ये जियानयिंगचीन195719561955गर्वनर जनरल, मलिक गुलाम मोहम्मदपाकिस्तान1954राजा, जिग्मे दोरजी वांगचुकभूटान1953195219511950राष्ट्रपति, सुकर्णोइंडोनेशिया
400देश जिन्हें गणतंत्र दिवस परेड के लिए अतिथि के तौर पर बुलाया गया है। पहले का युगोस्लाविया (दो बार आमंत्रित) को नहीं दिखाया गया है।

चित्रदीर्घा

 इन्हें भी देखें 
 गणराज्य
 संविधान दिवस (भारत)
स्वतंत्रता दिवस (भारत)
भारतीय संविधान सभा
भारतीय संविधान

सन्दर्भ

 बाहरी कड़ियाँ 
भारतीय संविधान 26 जनवरी 1950 को ही क्यों लागू हुआ 
गणतंत्र दिवस पर भाषण
गणतंत्र दिवस गणतंत्र दिवस पर विशेष
70 वें गणतंत्र दिवस पर विशेष
गणतंत्र दिवस पर विशेष झांकियां
गणतंत्र का गौरवशाली इतिहास

श्रेणी:राष्ट्रीय त्यौहार
श्रेणी:भारत के प्रमुख दिवस